Številka: 0611-20/2020/6

Datum: 5.5.2020

Na podlagi 43.b člena Zakona o sistemu plač v javnem sektorju (Uradni list RS, št. 108/09-uradno prečiščeno besedilo, 13/10, 59/10, 85/10, 107/10, 40/12-ZUJF, 46/13, 50/14, 82/15, 67/17 in 84/18) izdaja inšpektorica za sistem javnih uslužbencev v postopku inšpekcijskega nadzora v organu Skupne občinske uprave občin v Spodnjem Podravju, Mestni trg 1, 2250 Ptuj (ki ga zastopa direktorica Skupne občinske uprave občin v Spodnjem Podravju █), naslednji

**ZAPISNIK**

**O INŠPEKCIJSKEM NADZORU**

Inšpektorica za sistem javnih uslužbencev Duša Pokeržnik, inšpektorica višja svetnica, je dne 9.3.2020, 10.3.2020 in 12.3.2020 opravila inšpekcijski nadzor v prostorih Inšpektorata za javni sektor (na naslovu Tržaška 21, 1000 Ljubljana) nad izvajanjem določil Zakona o sistemu plač v javnem sektorju in na njegovi podlagi izdanih izvršilnih predpisov ter kolektivnih pogodb in splošnih aktov delodajalca (v delu, kjer se urejajo plače) v organu Skupne občinske uprave občin v Spodnjem Podravju in dne 12.3.2020 izdelala Osnutek zapisnika o inšpekcijskem nadzoru, štev. 0611-20/2020/4. Osnutek zapisnika je inšpektorica poslala v vednost direktorici Skupne občinske uprave občin v Spodnjem Podravju █ (po elektronski pošti dne 12.3.2020, v prilogi dopisa, štev. 0611-20/2020/5). Direktorici je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice (v osmih dneh od prejema osnutka zapisnika), vendar direktorica pripomb na osnutek zapisnika ni podala.

Inšpektorica je inšpekcijski nadzor v organu Skupne občinske uprave občin v Spodnjem Podravju opravila na podlagi dokumentacije in pisnih pojasnil, prejetih dne 25.2.2020 in 11.3.2020 s strani Skupne občinske uprave občin v Spodnjem Podravju.

**I. Razlog inšpekcijskega nadzora**

Inšpektorat za javni sektor je vključil v Načrt dela za leto 2020 med sistemske inšpekcijske nadzore, tudi sistemski inšpekcijski nadzor nad pravilnostjo določitve in izplačila položajnega dodatka-C010 zaposlenim v organu Skupne občinske uprave občin v Spodnjem Podravju v letu 2019.

**II. Ugotovitve inšpektorice za sistem javnih uslužbencev**

V času inšpekcijskega nadzora v organu Skupne občinske uprave občin v Spodnjem Podravju je bila direktorica Skupne občinske uprave občin v Spodnjem Podravju █. Župani občin ustanoviteljic Skupne občinske uprave občin v Spodnjem Podravju so direktorico skupne uprave █pooblastili (s pooblastilom, štev. 020-5/2009 z dne 29.10.2018) za izvrševanje pravic in dolžnosti delodajalca/vodjo kadrovskega poslovanja (v smislu določil 34. člena Zakona o javnih uslužbencih, razen za odločanje o sklenitvi in prenehanju delovnih razmerij). Pooblastilo za izvrševanje pravic in dolžnosti delodajalca/vodjo kadrovskega poslovanja v času odsotnosti direktorice Skupne občinske uprave občin v Spodnjem Podravju (štev. 020-6/2009 z dne 8.6.2015) je bilo dano █.

V organu Skupne občinske uprave občin v Spodnjem Podravju je bilo v času inšpekcijskega nadzora zaposlenih 36 javnih uslužbencev za nedoločen čas in 2 za določen čas.

Inšpektorica za sistem javnih uslužbencev (v nadaljevanju: inšpektorica) je v organu Skupne občinske uprave občin v Spodjem Podravju **opravila sistemski inšpekcijski nadzor nad pravilnostjo določitve in izplačila položajnega dodatka-C010 in položajnega dodatka/nadomeščanje-C011 v letu 2019 javnim uslužbencem █, █in █.**

Inšpektorica po opravljenem inšpekcijskem nadzoru v organu Skupne občinske uprave občin v Spodnjem Podravju ugotavlja naslednje:

***1. Normativne podlage za določitev položajnega dodatka***

* *Zakon o sistemu plač v javnem sektorju*

Položajni dodatek je določen v 24. členu Zakona o sistemu plač v javnem sektorju. V prvem odstavku 24. člena zakona je določeno, da je položajni dodatek del plače, ki pripada javnemu uslužbencu, ki izvršuje pooblastila v zvezi z vodenjem, usklajevanjem in izvajanjem dela kot vodja notranje organizacijske enote (kadar vrednotenje teh nalog ni vključeno v osnovno plačo delovnega mesta, naziva ali funkcije). V drugem odstavku 24. člena zakona je določeno, da znaša višina položajnega dodatka najmanj 5% in največ 12% osnovne plače.

* *Uredba o kriterijih za določitev višine položajnega dodatka za javne uslužbence*

Kriteriji za določitev višine položajnega dodatka so določeni v Uredbi o kriterijih za določitev višine položajnega dodatka za javne uslužbence (Uradni list RS, štev. 85/10, v nadaljevanju: Uredba). V prvem odstavku 3. člena Uredbe je določeno, da je položajni dodatek del plače, ki pripada javnemu uslužbencu, ki izvršuje pooblastila v zvezi z vodenjem, usklajevanjem in izvajanjem dela kot vodja notranje organizacijske enote (kadar vrednotenje teh nalog ni vključeno v osnovno plačo delovnega mesta ali naziva). V drugem odstavku 3. člena Uredbe je določeno, da se kot notranja organizacijska enota šteje enota, ki je kot taka določena z zakonom, podzakonskim aktom ali drugim aktom delodajalca, v kateri se izvršujejo naloge v zaključenem procesu dela oziroma na zaključenem delovnem področju. V tretjem odstavku 3. člena Uredbe je določeno, da javnemu uslužbencu pripada položajni dodatek v primeru, ko je v posamezni notranji organizacijski enoti na sistemiziranih delovnih mestih zaposlenih najmanj 5 javnih uslužbencev, vključno z javnim uslužbencem, ki izvršuje pooblastila v zvezi z vodenjem, usklajevanjem in izvajanjem dela v notranji organizacijski enoti. V četrtem odstavku 3. člena Uredbe pa je določeno, da ne glede na prejšnje določilo pripada položajni dodatek javnim uslužbencem, ki izvršujejo pooblastila v zvezi z vodenjem, usklajevanjem in izvajanjem dela v notranji organizacijski enoti v primerih, ko gre za delovna mesta v plačni skupini J, če je v notranji organizacijski enoti na sistemiziranih delovnih mestih zaposlenih manj kot 5 javnih uslužbencev, vendar ne manj kot 3 javni uslužbenci (vključno z javnim uslužbencem, ki izvršuje pooblastila v zvezi z vodenjem, usklajevanjem in izvajanjem dela v notranji organizacijski enoti).

V 4. členu Uredbe je določena **višina položajnega dodatka**.Višina položajnega dodatka se določi glede na število zaposlenih javnih uslužbencev na sistemiziranih delovnih mestih in nazivih v notranji organizacijski enoti:

* dodatek v višini 5% osnovne plače pripada vodji notranje organizacijske enote, kadar je na sistemiziranih delovnih mestih in v nazivih v notranji organizacijski enoti zaposlenih do 10 javnih uslužbencev,
* dodatek v višini 8% osnovne plače pripada vodji notranje organizacijske enote, kadar je na sistemiziranih delovnih mestih in v nazivih v notranji organizacijski enoti zaposlenih od 11 do 30 javnih uslužbencev,
* dodatek v višini 10% osnovne plače pripada vodji notranje organizacijske enote, kadar je na sistemiziranih delovnih mestih in v nazivih v notranji organizacijski enoti zaposlenih od 31 do 40 javnih uslužbencev,
* dodatek v višini 12% osnovne plače pripada vodji notranje organizacijske enote, kadar je na sistemiziranih delovnih mestih in v nazivih v notranji organizacijski enoti zaposlenih 41 ali več javnih uslužbencev.
* *Uredba o enotni metodologiji in obrazcih za obračun in izplačilo plač v javnem sektorju*

V drugem odstavku 3. člena Uredbe o enotni metodologiji in obrazcih za obračun in izplačilo plač v javnem sektorju (Uradni list RS, štev. 14/09, 23/09, 48/09, 113/09, 25/10, 67/10, 105/10, 45/12, 24/13, 51/13, 12/14, 24/14, 52/14, 59/14, 24/15, 3/16, 70/16, 14/17, 68/17, 6/19, 51/19, 59/19 in 78/19) sta med dodatki določena **položajni dodatek-C010 in položajni dodatek/nadomeščanje-C011**. Kot pravna podlaga za izračun dodatka je naveden 24. člen Zakona o sistemu plač v javnem sektorju.

V Uredbi o enotni metodologiji in obrazcih za obračun in izplačilo plač v javnem sektorju je določen način izračuna položajnega dodatka-C010:

|  |  |  |
| --- | --- | --- |
| Šifra | Vrsta izplačila | Način izračuna |
| C010 | Položajni dodatek | osnovna plača FJU x faktor (faktorji so 0,05 oziroma 0,08 oziroma 0,10 oziroma 0,12) |

Za čas nadomeščanja vodje notranje organizacijske enote je v Uredbi o enotni metodologiji in obrazcih za obračun in izplačilo plač v javnem sektorju določen način izračuna položajnega dodatka/nadomeščanje-C011:

|  |  |  |
| --- | --- | --- |
| Šifra | Vrsta izplačila | Način izračuna |
| C011 | Položajni dodatek/  nadomeščanje | osnovna plača FJU x faktor x število normiranih ur (faktorji so 0,05 oziroma 0,08 oziroma 0,10 oziroma 0,12) |

***2. Nadzor nad pravilnostjo določitve in izplačila položajnega dodatka-C010 in položajnega dodatka/nadomeščanje-C011 v letu 2019 javnim uslužbencem █, █in █***

***2.1.*** *Javni uslužbenec* ***█***

Javni uslužbenec █ima v Skupni občinski upravi občin v Spodnjem Podravju sklenjeno pogodbo o zaposlitvi za nedoločen čas (štev. 110-202/2009 z dne 14.7.2009).

Od 1.1.2011 dalje javni uslužbenec opravlja delo na uradniškem delovnem mestu na položaju podsekretar-vodja medobčinskih redarjev (o premestitvi na delovno mesto je bil z javnim uslužbencem sklenjen aneks štev. 5 k pogodbi o zaposlitvi, z dne 31.12.2010). Z aneksom štev. 7 k pogodbi o zaposlitvi je bil javnemu uslužbencu od 1.10.2013 dalje **določen** **položajni dodatek v višini 8% osnovne plače**. Javnemu uslužbencu je bila z aneksom štev. 10 k pogodbi o zaposlitvi od 1.1.2019 dalje (na delovnem mestu podsekretar-vodja medobčinskih redarjev/šifra C027001) določena osnovna plača v višini 44. plačnega razreda. Od 1.12.2019 dalje pa mu je osnovna plača določena z aneksom štev. 11 k pogodbi o zaposlitvi v višini 46. plačnega razreda (zaradi napredovanja za 2 plačna razreda).

Iz Pravilnika o notranji organizaciji in sistemizaciji delovnih mest v Skupni občinski upravi občin v Spodnjem Podravju (štev. 007-21/2018 z dne 29.10.2018) oziroma iz njegove Priloge 1/Kataloga delovnih mest, iz Pravilnika o spremembah in dopolnitvah pravilnika o notranji organizaciji in sistemizaciji delovnih mest (štev. 007-21/2018 z dne 18.1.2019) oziroma njegove Priloge 1/Kataloga delovnih mest, iz Pravilnika o spremembah in dopolnitvah pravilnika o notranji organizaciji in sistemizaciji delovnih mest (štev. 007-21/2018 z dne 13.3.2019) in iz Pravilnika o spremembah in dopolnitvah pravilnika o notranji organizaciji in sistemizaciji delovnih mest (štev. 007-21/2018 z dne 18.11.2019) oziroma njegove Priloge 1/Kataloga delovnih mest izhaja:

* da je bilo na dan 1.1.2019 v Občinskem redarstvu sistemiziranih 11 delovnih mest,
* da je bilo na dan 22.1.2019 v Občinskem redarstvu sistemiziranih 11 delovnih mest,
* da je bilo na dan 15.3.2019 v Občinskem redarstvu sistemiziranih 11 delovnih mest,
* da je bilo na dan 19.11.2019 v Občinskem redarstvu sistemiziranih 11 delovnih mest.

Iz Evidence o dejanski zasedenosti delovnih mest (na dan 1.1.2019, 22.1.2019, 15.3.2019, 1.7.2019, 22.11.2019 in 31.12.2019) pa je razvidno, da je bilo v Občinskem redarstvu:

* na dan 1.1.2019 zasedenih 11 delovnih mest,
* na dan 22.1.2019 zasedenih 11 delovnih mest,
* na dan 15.3.2019 zasedenih 11 delovnih mest,
* na dan 1.7.2019 zasedenih 11 delovnih mest,
* na dan 22.11.2019 zasedenih 11 delovnih mest,
* na dan 31.12.2019 zasedenih 11 delovnih mest.

*Po pregledu obračunov plače javnega uslužbenca █(za mesece januar do december 2019) inšpektorica ugotavlja naslednje:*

* *da je bila javnemu uslužbencu osnovna plača za mesece januar, februar, marec, april, maj, junij, julij, avgust, september, oktober in november 2019 pravilno obračunana in izplačana v višini* ***44. plačnega razreda*** *ter da mu je bil položajni dodatek-C010 za mesece januar, februar, marec, april, maj, junij, julij, avgust, september, oktober in november 2019 pravilno obračunan in izplačan v višini* ***8%*** *od osnovne plače,*
* *da je bila javnemu uslužbencu osnovna plača za mesec december 2019 pravilno obračunana in izplačana v višini* ***46. plačnega razreda*** *in da mu je bil položajni dodatek-C010 za mesec december 2019 pravilno obračunan in izplačan v višini* ***8%*** *od osnovne plače.*

*Inšpektorica ni ugotovila nepravilnosti pri določitvi in izplačilu položajnega dodatka-C010 javnemu uslužbencu █v obdobju od meseca januarja 2019 do meseca decembra 2019, zato direktorici Skupne občinske uprave občin v Spodnjem Podravju ne bo odredila nobenih ukrepov v zvezi z javnim uslužbencem.*

***2.2.*** *Javna uslužbenka* ***█***

Javna uslužbenka █ima v Skupni občinski upravi občin v Spodnjem Podravju sklenjeno pogodbo o zaposlitvi za nedoločen čas (štev. 102-02-29/03 z dne 1.6.2004).

Od 1.1.2007 dalje javna uslužbenka opravlja delo na uradniškem delovnem mestu na položaju sekretar-direktor skupne uprave. Z aneksom štev. 9 k pogodbi o zaposlitvi je bil javni uslužbenki od 1.10.2011 dalje **določen** **položajni dodatek v višini 10% osnovne plače**. Javni uslužbenki je bila z aneksom štev. 15 k pogodbi o zaposlitvi od 1.1.2019 dalje (na delovnem mestu sekretar-direktor skupne uprave/šifra C027002) določena osnovna plača v višini 49. plačnega razreda.

Iz Pravilnika o notranji organizaciji in sistemizaciji delovnih mest v Skupni občinski upravi občin v Spodnjem Podravju (štev. 007-21/2018 z dne 29.10.2018) oziroma iz njegove Priloge 1/Kataloga delovnih mest, iz Pravilnika o spremembah in dopolnitvah pravilnika o notranji organizaciji in sistemizaciji delovnih mest (štev. 007-21/2018 z dne 18.1.2019) oziroma njegove Priloge 1/Kataloga delovnih mest, iz Pravilnika o spremembah in dopolnitvah pravilnika o notranji organizaciji in sistemizaciji delovnih mest (štev. 007-21/2018 z dne 13.3.2019) in iz Pravilnika o spremembah in dopolnitvah pravilnika o notranji organizaciji in sistemizaciji delovnih mest (štev. 007-21/2018 z dne 18.11.2019) oziroma njegove Priloge 1/Kataloga delovnih mest izhaja:

* da je bilo na dan 1.1.2019 v Skupni občinski upravi občin v Spodnjem Podravju sistemiziranih 40 delovnih mest,
* da je bilo na dan 22.1.2019 v Skupni občinski upravi občin v Spodnjem Podravju sistemiziranih 40 delovnih mest,
* da je bilo na dan 15.3.2019 v Skupni občinski upravi občin v Spodnjem Podravju sistemiziranih 43 delovnih mest,
* da je bilo na dan 19.11.2019 v Skupni občinski upravi občin v Spodnjem Podravju sistemiziranih 44 delovnih mest.

Iz Evidence o dejanski zasedenosti delovnih mest (na dan 1.1.2019, 1.7.2019 in 31.12.2019) pa je razvidno, da je bilo v Skupni občinski upravi občin v Spodnjem Podravju:

* na dan 1.1.2019 zasedenih 35 delovnih mest,
* na dan 22.1.2019 zasedenih 35 delovnih mest,
* na dan 15.3.2019 zasedenih 35 delovnih mest,
* na dan 1.7.2019 zasedenih 39 delovnih mest,
* na dan 22.11.2019 zasedenih 39 delovnih mest,
* na dan 31.12.2019 zasedenih 40 delovnih mest.

*Po pregledu obračunov plače javne uslužbenke █(za mesece januar do december 2019) inšpektorica ugotavlja naslednje:*

* *da je bila javni uslužbenki osnovna plača za mesece januar, februar, marec, april, maj, junij, julij, avgust, september, oktober, november in december 2019 pravilno obračunana in izplačana v višini* ***49. plačnega razreda*** *in da ji je bil položajni dodatek-C010 za mesece januar, februar, marec, april, maj, junij, julij, avgust, september, oktober, november in december 2019 pravilno obračunan in izplačan v višini* ***10%*** *od osnovne plače.*

*Inšpektorica ni ugotovila nepravilnosti pri določitvi in izplačilu položajnega dodatka-C010 javni uslužbenki █v obdobju od meseca januarja 2019 do meseca decembra 2019, zato županji Mestne občine Ptuj ne bo odredila nobenih ukrepov v zvezi z njo.*

***2.3.*** *Javna uslužbenka* ***█***

Javna uslužbenka █ima v Skupni občinski upravi občin v Spodnjem Podravju sklenjeno pogodbo o zaposlitvi za nedoločen čas (štev. 101-02-412/05 z dne 3.10.2005).

Od 6.2.2016 dalje javna uslužbenka opravlja delo na uradniškem delovnem mestu podsekretar za pomoč pri vodenju skupne uprave (o premestitvi je bil z javno uslužbenko sklenjen aneks štev. 9 k pogodbi o zaposlitvi, z dne 5.2.2016). Javni uslužbenki je bila z aneksom štev. 11 k pogodbi o zaposlitvi od 1.1.2019 dalje (na delovnem mestu podsekretar za pomoč pri vodenju skupne uprave/šifra C027001) določena osnovna plača v višini 45. plačnega razreda. Od 1.12.2019 dalje pa ji je osnovna plača določena z aneksom štev. 12 k pogodbi o zaposlitvi v višini 47. plačnega razreda (zaradi napredovanja za 2 plačna razreda).

V času odsotnosti direktorice Skupne občinske uprave občin v Spodnjem Podravju █, je naloge v zvezi z vodenjem, usklajevanjem in izvajanjem dela Skupne občinske uprave občin v Spodnjem Podravju izvrševala █. Zato je bila javna uslužbenka █upravičena do položajnega dodatka/nadomeščanje-C011:

* za 4 dni v mesecu januarju 2019 (3.1., 11.1., 25.1. in 30.1.2019), o čemer ji je bil dne 1.2.2019 izdan sklep, štev. 100-9/2019,
* za 2 dni v mesecu februarju 2019 (26.2. in 27.2.2019), o čemer ji je bil dne 4.3.2019 izdan sklep, štev. 100-9/2019,
* za 3 dni v mesecu marcu 2019 (7.3., 8.3. in 29.3.2019), o čemer ji je bil dne 1.4.2019 izdan sklep, štev. 100-9/2019,
* za 3 dni v mesecu aprilu 2019 (1.4., 23.4. in 30.4.2019), o čemer ji je bil dne 30.4.2019 izdan sklep, štev. 100-9/2019,
* za 5 dni v mesecu maju 2019 (10.5., 28.5., 29.5., 30.5. in 31.5.2019), o čemer ji je bil dne 3.6.2019 izdan sklep, štev. 100-9/2019,
* za 7 dni v mesecu juniju 2019 (7.6., 13.6., 14.6., 19.6., 20.6., 2.6., 24.6. in 28.6.2019), o čemer ji je bil dne 3.7.2019 izdan sklep, štev. 100-9/2019,
* za 16 dni v mesecu juliju 2019 (od 10.7. do 31.7.2019), o čemer ji je bil dne 2.8.2019 izdan sklep, štev. 100-9/2019,
* za 2 dni v mesecu avgustu 2019 (1.8. in 2.8.2019), o čemer ji je bil dne 2.9.2019 izdan sklep, štev. 100-9/2019,
* za 1 dan v mesecu septembru 2019 (20.9.2019), o čemer ji je bil dne 2.10.2019 izdan sklep, štev. 100-9/2019,
* za 4 dni v mesecu novembru 2019 (15.11., 20.11., 21.11. in 22.11.2019), o čemer ji je bil dne 2.12.2019 izdan sklep, štev. 100-9/2019,
* za 2 dni v mesecu decembru 2019 (23.12. in 24.12.2019), o čemer ji je bil dne 3.1.2020 izdan sklep, štev. 100-9/2019.

*Glede na to, da je bilo v Pravilniku o notranji organizaciji in sistemizaciji delovnih mest v Skupni občinski upravi občin v Spodnjem Podravju (štev. 007-21/2018 z dne 29.10.2018) oziroma v Pravilniku o spremembah in dopolnitvah pravilnika, z dne 18.1.2019, 13.3.2019 in 18.11.2019:*

* *na dan 1.1.2019 sistemiziranih 40 delovnih mest,*
* *na dan 22.1.2019 sistemiziranih 40 delovnih mest,*
* *na dan 15.3.2019 sistemiziranih 43 delovnih mest,*
* *na dan 19.11.2019 sistemiziranih 44 delovnih mest,*

*da je bilo v Skupni občinski upravi občin v Spodnjem Podravju:*

* *na dan 1.1.2019 zasedenih 35 delovnih mest,*
* *na dan 22.1.2019 zasedenih 35 delovnih mest,*
* *na dan 15.3.2019 zasedenih 35 delovnih mest,*
* *na dan 1.7.2019 zasedenih 39 delovnih mest,*
* *na dan 22.11.2019 zasedenih 39 delovnih mest,*
* *na dan 31.12.2019 zasedenih 40 delovnih mest,*

*inšpektorica po pregledu obračunov plače javne uslužbenke █(za mesece januar do december 2019) ugotavlja naslednje:*

* *da je bila javni uslužbenki osnovna plača za mesece januar, februar, marec, april, maj, junij, julij, avgust, september, oktober in november 2019 pravilno obračunana in izplačana v višini* ***45. plačnega razreda*** *in da ji je bil položajni dodatek/nadomeščanje-C011 za mesece januar, februar, marec, april, maj, junij, julij, avgust, september, oktober in november 2019 pravilno obračunan in izplačan v višini* ***10%*** *od osnovne plače (in sicer pri plači za mesec januar za 28,06 normirane ure, pri plači za mesec februar za 19,57 normirane ure, pri plači za mesec marec za 20,96 normirane ure, pri plači za mesec april za 23,72 normirane ure, pri plači za mesec maj 35,93 normirane ure, pri plači za mesec junij 58,72 normirane ure, pri plači za mesec julij za 121,61 normirane ure, pri plači za mesec avgust za 13,99 normirane ure, pri plači za mesec september za 6,21 normirane ure in pri plači za mesec november za 31,44 normirane ure),*
* *da je bila javni uslužbenki osnovna plača za mesec december 2019 pravilno obračunana in izplačana v višini* ***47. plačnega razreda*** *in da ji je bil položajni dodatek/nadomeščanje-C011 za mesec december 2019 pravilno obračunan in izplačan v višini* ***10%*** *od osnovne plače (in sicer pri plači za mesec december za 15,81 normirane ure).*

*Inšpektorica ni ugotovila nepravilnosti pri določitvi in izplačilu položajnega dodatka/nadomeščanje-C011 javni uslužbenki █v obdobju od meseca januarja 2019 do meseca decembra 2019, zato direktorici Skupne občinske uprave občin v Spodnjem Podravju ne bo odredila nobenih ukrepov v zvezi z njo.*

**III. Inšpektorica v inšpekcijskem nadzoru v organu Skupne občinske uprave občin v Spodnjem Podravju ni ugotovila nepravilnosti pri določitvi in izplačilu položajnega dodatka-C010 in položajnega dodatka/nadomeščanje-C011 javnim uslužbencem v letu 2019, zato predstojnici organa ne bo odredila nobenih ukrepov.**

**Pouk o pravnem sredstvu:**

Direktorica Skupne občinske uprave občin v Spodnjem Podravju lahko poda ugovor v roku osmih dni od dneva prenehanja ukrepov v skladu z 2. členom Zakona o začasnih ukrepih v zvezi s sodnimi, upravnimi in drugimi javnopravnimi zadevami za obvladovanje širjenja nalezljive bolezni SARS-CoV-2/COVID-19 (Uradni list RS, štev. 36/20 in 61/20).

Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko pa se poda tudi ustno na zapisnik.

Na podlagi 23. člena Zakona o upravnih taksah (Uradni list RS, štev. 106/10-uradno prečiščeno besedilo in 32/16) za ugovor zoper ta zapisnik ni potrebno plačati upravne takse.

|  |  |  |
| --- | --- | --- |
|  | Duša Pokeržnik, univ. dipl. prav.  INŠPEKTORICA VIŠJA SVETNICA  Inšpektorica za sistem javnih uslužbencev |  |

Vročiti:

* Gospa █, Direktorica Skupne občinske uprave občin v Spodnjem Podravju, Mestni trg 1, 2250 Ptuj, osebno
* Ministrstvo za javno upravo, Kabinet ministra, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si)
* Ministrstvo za javno upravo, Služba za lokalno samoupravo, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si)